Йылдар үтте. Йыһангир олатаһы менән өләсәһе тәрбиәһендә үҫеп, егет ҡорона етте. Урта мәктәпте уңышлы тамамлағас, Өфөгә, ауыл хужалығы институтына барырға дәртләнде. Химиянан һынауҙы “өслө”гә бирҙе. Кесе Амангилдин уңышһыҙлыҡтың тәүге билдәһен ауыр кисерҙе һәм икенсе һынауҙы биреп тә торманы — ҡабул итеү комиссияһынан документтарын алды ла ауылына ҡайтып китте.